ایرج شهین باهر دئدی: بو شهر ده یوز ایل قاباق باغچه بان طرفیندن کارلار و ائشیتمه ین لر اوچون مکتب لر آچیلیب و بو شهر ده بیرینجی دفعه اولاراق اوشاق ادبیاتی نشر ائدیلیب دیر.
ایرج شهین باهر «اوشاقلار حقوقو یای مکتبینین» آچیلیش مراسمینده (مدرسه تابستانی حقوق کودک)دئدی: اوشاق لار حقوقونا دقت ائتمک تبریزده قدیمی مبحث دیر. اوشاق و اوشاغین حقوقونا دقت ائتمک توسعه و انکشافین تمل داشی دیر.
بلدیه رئسی دئدی: بلدیه بوتون اهالی یه خدمت ائتمه لی دیر. اوشاقلار موضوعسوندا دا اونلارا دقت ائتمک بوتون اهالی و جامعه نین خیرینه دیر و داها آرتیق اهمیتی واردیر.
ایرج شهین باهر دئدی: اینانیریق کی توسعه و انکشافا چاتماق اوچون لاپ اوجوز و صرفه لی یولو اوشاقلارا هزینه ائتمک دیر. چون تربیه گورموش اوشاق، گله جک ده چوخلو خرجلری خصوصا شهری اداره ائتمه خرجلرینی آزالداجاقدیر.
azb_Arab azb_Arab azb_Arab azb_Arab